موراویائی سیلیسیائی علاقہ

موراویائی سیلیسیائی علاقہ(انگریزی:Moravian-Silesian Region ؛ چیک بولی:Moravskoslezský kraj ؛ پولینڈی بولی:morawsko-śląskisk kraj)
چیک لوکراج دے 14 انتظامی علاقےآں چوں  اک اے۔ 

مئی 2001ء تون پہلے اسنوں اوستراوا علاقہ آکھیا جاندا سی ۔ ایہ علاقہ تریخی خطے موراویا دے اتلے چڑھدے حصے تے تریخی خطے سیلیسیا دے چیک حصے دے بوہتے علاقے اتے مشتمل اے ۔ اس  علاقے دیاں سرحداں لہندے چ اولوموتس علاقہ تے دکھن چ زلین علاقہ نال لگدیاں نیں ۔ اسدیاں سرحداں دو دیساں - اتلے چ پولینڈ تے چڑھدے چ سلوواکیا نال وی لگدیاں نیں ۔

کیمونسٹ ویلے چ  بھاری صنعتی علاقہ ہون پاروں ایہ دیس دا سٹیل دل اکھواندا سی ۔اج کل اس علاقے دی معیشت نوں پولینڈ/سلوواکیا/چیک لوکراج دا سرحدی علاقہ ہون پاروں کافی فیدے نیں ۔

لوک گنتی
اس علاقے دی 2002ء چ کل لوک گنتی 12،62،660 (مرد48.83%, عورتاں51.20%) سی ، تے ایہ چیک لوکراج دا سبتوں ودھ لوک گنتی  والا علاقہ اے ۔ 86.9% چیک لوک, 3.3% سلوواک, 3.0% پول لوک, 2.3% موراوی لوک,0.8% سیلیسی لوک, 0.3% جرمن لوک تے 0.2% رومانی لوک نیں ۔ 40.2% لوک مذہبی نیں, بوہتے رومن کیتھولک نیں , جدونکہ 52.3% اپنے آپ نوں لامذہب دسدے نیں ۔ 
لوک گنتی سنگھنائی 227.3 لوک فی ک م² اے , جہڑی راجگڑھ پراگ توں مگروں سبتوں ودھ اے  ۔علاقے دے بوہتی آبادی شہراں چ وسدی اے ،  تے 62% لوک  20,000 توں ودھ آبادی والے شہراں چ وسدے نیں ۔

 انتظامی ونڈ 

ایتھے 302 میونسپلٹیان نیں, جنہاں چ 39 ٹاؤن جنہاں دی آبادی 10،000 تون ودھ اے ، تے 5 ٹاؤن 60،000 توں ودھ لوک گنتی والے نیں ۔انہاں چ علاقے دا راجگڑھ اوستراوا (314,102 2002چ), ہاویرشوف (85,271), کاروینا (61,146), اوپاوا (60,731) تے فریدک میستیک (60,603) شامل نیں۔

 میونسپلٹیاں ایکسٹینڈیڈ کمپیٹینس نال 

2003-01-01 توں علاقے نوں  22 ایکسٹینڈیڈ کمپیٹینس نال میونسپلٹیاں چ ونڈیا گیا اے جنہاں نے پہلے آلے ضلعےآں دے بوہتے اختیار سانبھ لئے نیں ۔
جنہاں چ کجھ نوں ہور اگے مقامی اختیار نال میونسپلٹیاں چ ونڈیا گیا اے جنہاں نوں غیرسرکاری طور اتے نکے ضلعے آکھیا جاندا اے ۔ جہڑے کہ ایہ نیں:

بیلووتس
بوہومن
برونتال
چیسکی تیسن
فرینشتات پود رادہوشتم
فریدک میستک
فریدلانت ناد اوستراویتسی
ہاویرشوف
ہلوچین
یابلونکوف
کاروینا
کوپرشیونتسے
کراوارشے
کرنوف
نووی ییچن
اودری
اوپاوا
اولووا
اوستراوا
ریمارشوف
ترشینیتس
ویتکوف

 ضلعے


موراویائی سیلیسیائی علاقہ روایتی طور اتے 6 ضلعےآں چ ونڈیا ہویا اے ، جہڑے جالے وی علاقائی اکائی طور موجود نیں ، بھانویں بوہتے انتظامی اختیار  ایکسٹینڈیڈ کمپیٹینس نال میونسپلٹیاں تے   مقامی اختیار نال میونسپلٹیاں  نے سانبھ لئے نیں ۔ 

علاقے دے ضلعے ایہ نیں :
برونتال ضلع
فریدک میستیک ضلع
کاروینا ضلع
نووی ییچن ضلع
اوپاوا ضلع
اوستراوا شہری ضلع

 تریخ

باہرلے جوڑ
 Official website
 Region statistics

 ہور ویکھو 
 چیک جمہوریہ
 چیک لوکراج دے شہراں دی لسٹ
 چیک لوکراج دے ضلعے
 چیک لوکراج دے علاقے
 حوالے

باہرلے جوڑ
 Official website

گٹھ:چیک لوکراج دے علاقے